b'\n_START_ARTICLE_\nAmbisonti\n_START_PARAGRAPH_\nAmbisonti so bili keltska skupnost ljudi v rodovno-plemenski dru\xc5\xbebi, ki so najverjetneje \xc5\xbeiveli v Poso\xc4\x8dju._NEWLINE_Ambisonte omenja \xc5\xbee Ptolemaj in sicer v zvezi z napisom Alpium, ki je bil najden tako v vasi La Turibe nad Monakom, kakor tudi na arheolo\xc5\xa1kem najdi\xc5\xa1\xc4\x8du na \xc5\xa0talenski gori v Avstriji._NEWLINE_Ambisonti so bili verjetno \xc4\x8dlen nori\xc5\xa1ke plemensko-rodovne skupnosti. Kot vse ka\xc5\xbee je potrebno njihovo poselitev locirati v Poso\xc4\x8dje. Kelti so z imenom Ambisonti poimenovali ali keltski rod v Poso\xc4\x8dju ali pa tam \xc5\xbeive\xc4\x8de staroselce, ki so jih po 5. stoletju pr. n. \xc5\xa1t., ko so pri\xc5\xa1li \xc4\x8dez severno Italijo, asimilirali. Ker je Norik politi\xc4\x8dno ob\xc4\x8dasno segal tudi \xc4\x8dez Karavanke na jug in preko Bohinja tudi v Poso\xc4\x8dje, najverjetneje zaradi rudarjenja nas njihova vlju\xc4\x8ditev v regnum Noricum ne sme presene\xc4\x8dati.'